b"\n_START_ARTICLE_\nIon Marin\n_START_SECTION_\nTinere\xc8\x9be\n_START_PARAGRAPH_\nN\xc4\x83scut la Bucure\xc8\x99ti, fiul celebrului dirijor de cor Marin Constantin, fondatorul Corului Madrigal, Ion Marin a \xc3\xaenceput s\xc4\x83 studieze pianul \xc8\x99i vioara la v\xc3\xa2rsta de trei ani. A absolvit Liceul George Enescu \xc3\xaen 1979. \xc3\x8en 1983 a absolvit \xc3\xaen domeniul compozi\xc8\x9biei la Academia Na\xc8\x9bional\xc4\x83 de Muzic\xc4\x83 din Bucure\xc8\x99ti, unde a studiat cu Tiberiu Olah \xc8\x99i Anatol Vieru. \xc8\x98i-a finalizat educa\xc8\x9bia la Salzburg Mozarteum cu Carlo Zecchi \xc8\x99i Chiggiana Accademia din Siena, cu Franco Ferrara._NEWLINE_Ca urmare a debutului \xc3\xaen 1981, a fost numit prim dirijor al Filarmonicii Arad (Transilvania). El a fondat Orchestra de Camer\xc4\x83 a Filarmonicii Transilvania, cu care a f\xc4\x83cut turul Fran\xc8\x9bei \xc8\x99i Italiei, \xc3\xaentre 1983 \xc8\x99i 1985. \xc3\x8entre 1982 \xc8\x99i 1985, a condus cele mai multe orchestre din Rom\xc3\xa2nia, precum \xc8\x99i orchestre din Cehoslovacia, Republica Democrat\xc4\x83 German\xc4\x83 \xc8\x99i Uniunea Sovietic\xc4\x83.\n_START_SECTION_\nSchimbare radical\xc4\x83\n_START_PARAGRAPH_\nIn anul 1986, Ion Marin prime\xc8\x99te Gottfried von Herder Preis-Stipendium al Universit\xc4\x83\xc8\x9bii din Viena. El solicit\xc4\x83 azil politic \xc3\xaen Austria \xc8\x99i este condamnat \xc3\xaen absen\xc8\x9b\xc4\x83 de regimul Ceau\xc8\x99escu. Se \xc3\xaentoarce ca dirijor \xc3\xaen 2007 \xc3\xaen Rom\xc3\xa2nia.\n_START_SECTION_\n\xc3\x8enceputul carierei\n_START_PARAGRAPH_\n\xc3\x8en anul 1987, Ion Marin, dirijeaz\xc4\x83 opera Wozzeck a lui Berg la Opera din Viena \xc8\x99i este angajat de Claudio Abbado ca dirijor asistent. \xc3\x8en februarie 1988, debuteaz\xc4\x83 oficial cu \xe2\x80\x9eMaria Stuarda\xe2\x80\x9d (Gruberova, Baltsa, Araiza) \xc8\x99i devine dirijor rezident \xc3\xaen cadrul Abbado, ca director muzical._NEWLINE_Pana in anul 1991, dirijeaz\xc4\x83 la Opera din Viena un repertoriu extins, de la Mozart, la Alban Berg._NEWLINE_La Viena, colaboreaz\xc4\x83 cu unii dintre cei mai mari c\xc3\xa2nt\xc4\x83re\xc8\x9bi ai lumii: Luciano Pavarotti (Un ballo in maschera), Jose Carreras (Carmen), Thomas Hampson, Gundula Janowitz, Hermann Prey (Le Nozze di Figaro), Ruggero Raimondi, Agnes Baltsa (L'Italiana in Algeri), Hildegard Behrens (Wozzeck), Eva Marton (Elektra), Giuseppe Taddei (L'Elisir d'amore)._NEWLINE_\xc3\x8en 1988, prime\xc8\x99te cet\xc4\x83\xc8\x9benie austriac\xc4\x83 prin Decret preziden\xc8\x9bial, pentru contribu\xc8\x9bia special\xc4\x83 adus\xc4\x83 Republicii Austria.\n_START_SECTION_\nActivitatea de oper\xc4\x83 - Cele mai importante opere\n_START_PARAGRAPH_\nDin 1988, Ion Marin devine dirijor la cele mai importante teatre de oper\xc4\x83 din \xc3\xaentreaga lume._NEWLINE_Se pot eviden\xc8\x9ba urm\xc4\x83toarele opere: Opera Metropolitan\xc4\x83 din New York \xe2\x80\x93 Ariadne auf Naxos (1993), La Rondine (2013), Semiramide (1992), Flautul Magic (1994); Teatro alla Scala \xe2\x80\x93 Manon (2006); Opera de Stat din Bavaria Munchen - Werther (2004, 2005), Eugene Onegine (2008); Opera din Paris Bastille \xe2\x80\x93 Les Contes d'Hoffmann (1992); Semperoper Dresden \xe2\x80\x93 Visul unei nop\xc8\x9bi de var\xc4\x83 (2002); Opera din Zurich\xe2\x80\x93 La cenerentola (2007); Deutsche Oper Berlin \xe2\x80\x93 Cavalleria/Pagliacci (2005), L'Italiana in Algeri (2003);  Opera din San Francisco \xe2\x80\x93 La Rondine (2007), Barbiere di Siviglia (1992); Nuovo Piccolo Teatro Milano \xe2\x80\x93 Cosi fan tutte (1999); Opera de Stat din Hamburg \xe2\x80\x93 Nabucco (2004), Opera din Copenhaga \xe2\x80\x93 Billy Budd (2002), The Rake's Progress (2010); Teatro La Fenice - L'Italiana in Algeri (1991), Le Nozze di Figaro (1992)._NEWLINE_Dintre c\xc3\xa2nt\xc4\x83re\xc8\x9bii cu care Ion Marin a dirijat de-a lungul anilor, pot fi aminti\xc8\x9bi: Jessye Norman, Cecilia Bartoli, Placido Domingo, Angela Gheorghiu, Margaret Price, Renee Fleming, Cheryl Studer, Samuel Ramey, Dimitri Hvorostovsky, Elina Garanca, Jonas Kaufmann, Ruggero Raimondi, Roberto Alagna, Piotr Beczala, Kathleen Battle, Katia Riciarelli, Waltraud Meier, Peter Seiffert._NEWLINE_Produc\xc4\x83torii cu care acesta a colaborat \xc3\xaei includ pe: Giorgio Strehler, Roman Polanski, David Poutney, Jean Pierre Ponnelle, David Hockney, Elijah Moshinsky, Nicolas Joel, Jerome Savary, Francesca Zambello, Harry Kupfer, Kirill Serebrenikov.\n_START_SECTION_\nImplicare social\xc4\x83\n_START_PARAGRAPH_\n\xc3\x8en 2011, Ion Marin a creat \xc3\xaen Rom\xc3\xa2nia Proiectul Cantus Mundi, o ini\xc8\x9biativ\xc4\x83 de integrare social\xc4\x83 bazat\xc4\x83 pe muzic\xc4\x83 de cor, cu scopul de a dep\xc4\x83\xc8\x99i diverse tipuri de discriminare, prin reunirea copiilor din Rom\xc3\xa2nia, boga\xc8\x9bi \xc8\x99i s\xc4\x83raci, cu handicap de mi\xc8\x99care, minorit\xc4\x83\xc8\x9bi etnice, orbi, copii cu autism \xc8\x99i orfani. \xc3\x8en 2014, prin hot\xc4\x83r\xc3\xa2re a Guvernului, Cantus Mundi a devenit un Program Na\xc8\x9bional \xc8\x99i a fost implementat \xc3\xaen \xc3\xaentreaga \xc8\x9bar\xc4\x83. Acesta \xc3\xae\xc8\x99i propune s\xc4\x83 ajung\xc4\x83 la peste 250 000 de copii \xc3\xaen urm\xc4\x83torii trei ani. Partea complementar\xc4\x83 a proiectului, Symphonia Mundi, bazat\xc4\x83 pe jocuri de grup instrumentale, a fost lansat\xc4\x83 \xc3\xaen 2016.\n_START_SECTION_\nVia\xc8\x9ba personal\xc4\x83\n_START_PARAGRAPH_\nIon Marin este c\xc4\x83s\xc4\x83torit cu Hrisanta Trebici-Marin (Doctor), muzicolog \xc8\x99i profesor asociat la Universitatea Franklin din Elve\xc8\x9bia. \xc3\x8empreun\xc4\x83 au un fiu, Emmanuel Alexis, n\xc4\x83scut \xc3\xaen 1996."